Ganet e oa en Usercha (Uzerche) en un tiegezh bourc’hizien vihan eus Bro-Lemojez. Dimeziñ a reas d’ur c’hast anvet Guilhelma Monja, a yae d’e heul pa veze o veajiñ. Ha kalz e veajas pa voe barzh e meur a lez en Europa, rak barrek e oa da sevel barzhonegoù e galleg kement hag en okitaneg : e lez Richarzh Kalon Leon e Poitiers e oa bet, e hini Bonifas IV Montferrat, unan eus renerien ar Pevare Kroaziadeg, pe c’hoazh e hini Jafrez II Plantagenêt, dug Breizh.